Erling Braut Håland hefur skorað í öllum fimm Meistaradeildarleikjum sínum í vetur og samtals átta mörk . Hann skoraði eitt mark í fyrri leiknum á móti Liverpool sem enska liðið vann 4 - 3 á Anfield . Nú er Erling Braut Håland hins vegar á heimavelli þar sem hann hefur skorað fimm mörk í tveimur leikjum í Meistaradeildinni á þessari leiktíð . „ Við höfum engu að tapa í þessum leik . Við förum því út á völlinn til þess að njóta þess að spila þennan leik , “ sagði Erling Braut Håland á blaðamannafundi fyrir leikinn . „ Þetta verður stærsti fótboltaleikurinn á minni ævi og ég hlakka til að spila hann . Ég er að upplifa drauminn minn og það er einmitt svona leikir sem fyrirfinnast í draumum manns , “ sagði Håland . Erling Håland hefur verið orðaður við mörg af stærstu liðum Evrópu og meðal annars bæði Manchester United og Liverpool . Hann lætir slíka umræðu ekki trufla sig en hann hefur skorað 28 mörk í 21 leik í öllum keppnum á þessari leiktíð . „ Ég einbeiti mér bara að því að skila minni vinnu og njóta hvers dags fyrir sig . Þetta snýst um að hafa gaman að hverju augnabliki og núna er öll mín einbeiting á Salzburg liðið , “ sagði Håland .